b'\n_START_ARTICLE_\nWalter Chatton\n_START_PARAGRAPH_\nWalter Chatton (n. 1290\xe2\x80\x931343) oli englantilainen filosofi ja teologi, joka toimi Oxfordin yliopistossa. H\xc3\xa4n kinasi usein yliopistossa samaan aikaan vaikuttaneen Wilhelm Ockhamilaisen kanssa._NEWLINE_Wilhelm Ockhamilainen tunnettiin Occamin partaveitsest\xc3\xa4\xc3\xa4n. Chatton esitti sille antipartaveist\xc3\xa4:_NEWLINE_\xc2\xbbMilloin vain my\xc3\xb6nt\xc3\xa4v\xc3\xa4 v\xc3\xa4itt\xc3\xa4m\xc3\xa4 voidaan todentaa olemassa oleviin asioihin (res) perustuen, jos kaksi asiaa [...] eiv\xc3\xa4t [kumpikaan] riit\xc3\xa4 v\xc3\xa4itt\xc3\xa4m\xc3\xa4n todentamiseen, koska toinen asioista puuttuu, silloin tulee olettaa se toinen asia.\xc2\xbb_NEWLINE_(Lectura I d. 3, q. 1, a. 1)_NEWLINE_Chatton siis v\xc3\xa4itti Occamin partaveist\xc3\xa4 vastaan esitt\xc3\xa4m\xc3\xa4ll\xc3\xa4, ett\xc3\xa4 jos selitys ei m\xc3\xa4\xc3\xa4rittele v\xc3\xa4itt\xc3\xa4m\xc3\xa4n totuutta tyydytt\xc3\xa4v\xc3\xa4sti, ja vaikka olisi varma, ett\xc3\xa4 selitys on siihen menness\xc3\xa4 tosi, tulee vaatia joku toinen selitys. Yksinkertaistetusti, tulee olettaa niin monta entiteetti\xc3\xa4 kuin asian selitt\xc3\xa4minen vaatii ilman ett\xc3\xa4 selitykseen j\xc3\xa4\xc3\xa4 aukkokohtia. Samalla Chattonin voi katsoa esitt\xc3\xa4v\xc3\xa4n, ett\xc3\xa4 totuus m\xc3\xa4\xc3\xa4rittyy olemassa oleviin entiteetteihin perustuen, ja ett\xc3\xa4 ontologia voidaan tietyiss\xc3\xa4 tapauksissa p\xc3\xa4\xc3\xa4tell\xc3\xa4 v\xc3\xa4itt\xc3\xa4mist\xc3\xa4.'